open-index/open-wikipedia-markdown huggingface dataset:
স্বৈরাচার নিপাত যাক, গণতন্ত্র মুক্তি পাক

**স্বৈরাচার নিপাত যাক, গণতন্ত্র মুক্তি পাক** বাংলাদেশের একটি জনপ্রিয় রাজনৈতিক স্লোগান, যা ১৯৮০ ও ৯০-এর দশকে স্বৈরাচারবিরোধী আন্দোলনের প্রতীক হিসেবে পরিচিতি লাভ করে। এই স্লোগানটি মূলত ১৯৮৭ সালের ১০ নভেম্বর স্বৈরাচারবিরোধী আন্দোলনে শহীদ যুবক নূর হোসেন-এর বুকে ও পিঠে লেখা ছিল।

নূর হোসেন ঢাকা শহরের একটি স্বৈরাচারবিরোধী মিছিলে অংশগ্রহণ করেন এবং ওই দিন পুলিশের গুলিতে তিনি শহীদ হন। তাঁর বুকে লেখা ছিল "স্বৈরাচার নিপাত যাক" এবং পিঠে লেখা ছিল "গণতন্ত্র মুক্তি পাক"। সেই স্লোগানটি মুহূর্তেই গোটা আন্দোলনের প্রতীক ও প্রতিবাদের ভাষা হয়ে ওঠে।

এই স্লোগানটি এরশাদবিরোধী আন্দোলনের ইতিহাসে একটি অমর চিহ্ন হয়ে আছে এবং ১০ নভেম্বর দিনটি আজও বাংলাদেশে শহীদ নূর হোসেন দিবস হিসেবে পালিত হয়।

## ইতিহাস
১৯৮০-এর দশকে জেনারেল এরশাদ সামরিক শাসক হিসেবে রাষ্ট্রক্ষমতা দখল করেন। এর বিরুদ্ধে দেশের ছাত্রসমাজ, রাজনৈতিক দল ও সাধারণ মানুষ ধারাবাহিকভাবে আন্দোলন গড়ে তোলে। এরই ধারাবাহিকতায় ১৯৮৭ সালের ১০ নভেম্বর যুবলীগ কর্মী নূর হোসেন মিছিলে অংশ নেন এবং পুলিশের গুলিতে নিহত হন।

## প্রভাব
নূর হোসেনের আত্মত্যাগ ও তাঁর গায়ে লেখা স্লোগানটি দেশের গণতন্ত্রকামী মানুষের মনে গভীর প্রভাব ফেলে। এটি একদিকে যেমন স্বৈরাচারবিরোধী প্রতীক হয়ে ওঠে, তেমনি অন্যদিকে বাংলাদেশের গণতান্ত্রিক আন্দোলনের ইতিহাসে অনুপ্রেরণার উৎস হিসেবে বিবেচিত।
খালেদা জিয়া প্রধানমন্ত্রী হওয়ার পর নূর হোসেনের বাবাকে অফিসে আমন্ত্রণ জানিয়েছিলেন। নূর হোসেন স্মরণে স্মারক ডাক টিকেট প্রকাশ করেছিলেন। জিরো পয়েন্টের নাম পালটে আনুষ্ঠানিক ভাবে শহীদ নূর হোসেন চ্বত্তর রেখেছিলেন।।

## স্মরণ
বাংলাদেশে প্রতি বছর ১০ নভেম্বর নূর হোসেন দিবস হিসেবে পালন করা হয়। বিভিন্ন সংগঠন এই দিনে তাঁর স্মরণে র‍্যালি, আলোচনা সভা ও শ্রদ্ধা নিবেদন করে।

## আরও দেখুন
* গণঅভ্যুত্থান
* নূর হোসেন
* নূর হোসেন দিবস
* নব্বইয়ের স্বৈরাচার বিরোধী আন্দোলন
* হুসেইন মুহম্মদ এরশাদ
* গণতন্ত্র
* তিন জোটের রূপরেখা
* সর্বদলীয় ছাত্র ঐক্য
* ১৯৮৮ চট্টগ্রাম গণহত্যা

## তথ্যসূত্র


বিষয়শ্রেণী:কিংবদন্তি
বিষয়শ্রেণী:রাজনৈতিক উদ্ধৃতি
বিষয়শ্রেণী:বাংলা শব্দ ও বাক্যাংশ
বিষয়শ্রেণী:নব্বইয়ের স্বৈরাচার বিরোধী আন্দোলন
মহেশপুর সরকারি মডেল পাইলট মাধ্যমিক বিদ্যালয়

**মহেশপুর সরকারি পাইলট মডেল মাধ্যমিক বিদ্যালয়** ঝিনাইদহ জেলার মহেশপুরে অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৬৩ সালে প্রতিষ্ঠিত হয়েছে।

## ইতিহাস

১৮৬৩ সালে ১২ জন স্থানীয় প্রভাবশালী হিন্দু জমিদারদের প্রচেষ্টায় কপোতাক্ষ নদীর তীরে বিদ্যালয়টি প্রতিষ্ঠিত করেন। কলকাতা বিশ্ববিদ্যালয়ের স্বীকৃতি লাভের পর ১৮৮৩ সালে প্রথম ম্যাট্রিকুলেশন পরীক্ষায় অংশগ্রহণ করে। ২০১৮ সালে বিদ্যালয়টি জাতীয়করণ করা হয়।

## তথ্যসূত্র

## বহিঃসংযোগ

* মহেশপুর সরকারি পাইলট মডেল মাধ্যমিক বিদ্যালয়ের অফিসিয়াল ওয়েবসাইট

বিষয়শ্রেণী:ঝিনাইদহ জেলার বিদ্যালয়
বিষয়শ্রেণী:১৮৬৩-এ ব্রিটিশ ভারতে প্রতিষ্ঠিত
বিষয়শ্রেণী:১৮৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কারিগরি বোর্ড, বাংলাদেশের অধিভুক্ত বিদ্যালয়
বিষয়শ্রেণী:মহেশপুর উপজেলা
এস এম আসাদুল হক

**এস এম আসাদুল হক** বাংলাদেশ সেনাবাহিনীর একজন মেজর জেনারেল। তিনি নবম পদাতিক ডিভিশনের জিওসি ও সাভারের এরিয়া কমান্ডার। পূর্বে তিনি ১১ পদাতিক ডিভিশনের জেনারেল অফিসার কমান্ডিং (জিওসি) এবং বগুড়া এরিয়ার এরিয়া কমান্ডার ছিলেন। 

## জীবনী
তিনি ২৯তম বিএমএ দীর্ঘমেয়াদী কোর্সের মাধ্যমে সেনাবাহিনীতে যোগ দেন এবং তার সামরিক পেশা মূলত পদাতিক কোরের উপর ভিত্তি করে গঠিত। তিনি এর আগে ন্যাশনাল ডিফেন্স কলেজ (এনডিসি) এবং আর্মি ট্রেনিং এন্ড ডক্ট্রিন কম্যান্ড (অ্যার্টডক) এর জিওসি হিসেবেও দায়িত্ব পালন করেছেন। তিনি বগুড়া সেনানিবাসের পাবলিক স্কুল ও কলেজের প্রধান পৃষ্ঠপোষক। ২০২৫ সালে এস এম আসাদুল হক ১১ পদাতিক ডিভিশনের জেনারেল অফিসার কমান্ডিং (জিওসি) এবং বগুড়া এরিয়ার এরিয়া কমান্ডার হিসেবে দায়িত্বে ছিলেন। বর্তমানে তিনি ৯ পদাতিক ডিভিশনের জেনারেল অফিসার কমান্ডিং (জিওসি) এবং সাভার এরিয়ার এরিয়া কমান্ডার হিসেবে দায়িত্ব পালন করছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:স্পেশাল সিকিউরিটি ফোর্সের মহাপরিচালক
মাঈন উল্লাহ চৌধুরী

**মাঈন উল্লাহ চৌধুরী** বাংলাদেশ সেনাবাহিনীর একজন অবসরপ্রাপ্ত মেজর জেনারেল। তিনি সেনাবাহিনীর বিভিন্ন গুরুত্বপূর্ণ পদে দায়িত্ব পালন করেছেন এবং আন্তর্জাতিক অঙ্গনেও বাংলাদেশের প্রতিনিধিত্ব করেছেন।

## প্রাথমিক জীবন
মাঈন উল্লাহ চৌধুরী ডিফেন্স সার্ভিসেস কমান্ড অ্যান্ড স্টাফ কলেজ থেকে স্নাতক ডিগ্রি অর্জন করেন এবং মার্কিন যুক্তরাষ্ট্র আর্মি ওয়ার কলেজ থেকে কৌশলগত গবেষণায় দুটি স্নাতকোত্তর ডিগ্রি লাভ করেন।

## কর্মজীবন
মেজর জেনারেল মোহাম্মদ মাইন উল্লাহ চৌধুরী ১৯৯৩ সালে বাংলাদেশ মিলিটারি একাডেমি থেকে ১৭তম বিএমএ লং কোর্সে ইস্ট বেঙ্গল রেজিমেন্টে কমিশন লাভ করেন।
* বাংলাদেশ মিলিটারি একাডেমীর (বিএমএ) কমান্ড্যান্ট হিসেবে দায়িত্ব পালন করেছেন। 
* জেনারেল অফিসার কমান্ডিং (জিওসি) হিসেবে দায়িত্ব পালন করেছেন লেবুখালীর ৭ম পদাতিক ডিভিশন এবং রামু সেনানিবাসের ১০ম পদাতিক ডিভিশন অন্যতম।
* দক্ষিণ সুদানে জাতিসংঘের শান্তিরক্ষা মিশনে ডেপুটি ফোর্স কমান্ডার হিসেবে নিযুক্ত ছিলেন। 
* পশ্চিম সাহারায় জাতিসংঘের শান্তিরক্ষা মিশন (এমআইএনইউআরএসও) ফোর্স কমান্ডার হিসেবে দায়িত্ব পালন করেন। 
* সেনাবাহিনীতে মুভমেন্ট এবং ট্রেনিং ডিরেক্টরেটের পরিচালক হিসেবেও কাজ করেছেন।
* তিনি প্যারা-কমান্ডো ব্যাটালিয়নের প্রশিক্ষক, বাংলাদেশ মিলিটারি একাডেমির প্লাটুন কমান্ডার, ৪৪ ইনফ্যান্ট্রি ব্রিগেডের ব্রিগেড মেজর (বিএম) এবং ১৩ ইস্ট বেঙ্গল রেজিমেন্টের অধিনায়ক হিসেবেও কাজ করেছেন।
* কর্নেল হিসেবে তিনি সেনাপ্রধানের ব্যক্তিগত স্টাফ অফিসার (পিএস) হিসেবে দায়িত্ব পালন করেন এবং পরবর্তীতে ৯৩ আর্মার্ড ব্রিগেড এবং আর্মি হেডকোয়ার্টার্সের মুভমেন্ট ও ট্রেনিং ডিরেক্টরেটের পরিচালক হিসেবেও কাজ করেন।
২০২৩ সালে তিনি অবসর গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:সামরিক বাহিনী কমান্ড ও স্টাফ কলেজের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্র আর্মি ওয়ার কলেজের প্রাক্তন শিক্ষার্থী
আঙ্গারা এয়ারলাইন্স ফ্লাইট ২৩১১ দুর্ঘটনা

২০২৫ সালের ২৪ জুলাই ৪৯ আরোহী নিয়ে রাশিয়ার দুর্গম আমুর অঞ্চলে একটি অ্যান-২৪ মডেলের আঙ্গারা এয়ারলাইন্সের ফ্লাইট ২৩১১ যাত্রীবাহী বিমান বিধ্বস্ত হয়।

প্রাথমিক খবরে জানানো হয় আরোহীদের কেউই বেঁচে নেই। এর মধ্যে বিমানে পাঁচজন শিশুসহ ৪৩ জন যাত্রী ও ছয়জন ক্রু সদস্য ছিলেন। বিমানটি একটি অভ্যন্তরীণ ফ্লাইটের যাত্রায় আমুর ওব্লাস্টের টিন্ডা শহরে যাচ্ছিল।

## যাত্রী এবং ক্রু
বিভিন্ন সূত্রমতে বিমানে আরোহীদের সংখ্যা সম্পর্কে পরস্পরবিরোধী পরিসংখ্যান দিয়েছে। আমুর ওব্লাস্টের গভর্নর ভ্যাসিলি অরলভ জানিয়েছেন বিমানটিতে ৪৩ জন যাত্রী এবং ৬ জন ক্রু সদস্য ছিলেন। এদিকে রাশিয়ার জরুরি মন্ত্রণালয় জানিয়েছে বিমানটিতে ৪০ জন যাত্রী ছিলেন। যাত্রীদের মধ্যে ৫ জন শিশুও ছিল।

## ফ্লাইট

## তথ্যসূত্র


বিষয়শ্রেণী:২০২৫-এ এশিয়ায় বিপর্যয়
বিষয়শ্রেণী:২০২৫-এ রাশিয়া
বিষয়শ্রেণী:২০২৫-এর বিমান দুর্ঘটনা ও অঘটন
মীর বেলায়েত হোসেন

**মীর বেলায়েত হোসেন বেলাল** (১ জুলাই ১৯৫৫ – ২৩ জুলাই ২০২৫) বাংলাদেশের জাতীয় ক্রিকেট দলের সাবেক উইকেটকিপার-ব্যাটসম্যান। মীর বেলায়েত হোসেন বেলালের জন্ম ময়মনসিংহে। ছোটবেলা থেকেই তিনি খেলাধুলার প্রতি আগ্রহী ছিলেন এবং স্কুল-কলেজ পর্যায়ে ক্রিকেটে দক্ষতা দেখান। আশির দশকে ঘরোয়া ক্রিকেটে  সাহসী ব্যাটিং স্টাইলের জন্য  পরিচিত ছিলেন।

## খেলোয়াড়ি জীবন
১৯৭৯ সালের আইসিসি ট্রফিতে বেলায়েত হোসেন বাংলাদেশের হয়ে কয়েকটি গুরুত্বপূর্ণ ম্যাচে অংশ নেন। ব্যাটিং ও উইকেটরক্ষক হিসেবে তার পারফরম্যান্স দলকে টুর্নামেন্টে ভালো করতে সাহায্য করে। বেলায়েত হোসেন সাধারণত নিচের দিকে ব্যাট করতেন এবং প্রতিটি ম্যাচেই দরকারি রান সংগ্রহ করেন। কানাডার বিপক্ষে ১৯ রান করেন, মালয়েশিয়ার বিপক্ষে ১৩* রান নিয়ে অপরাজিত থাকেন এবং ডেনমার্কের বিপক্ষে ১০ রান করেন। উইকেটরক্ষক হিসেবেও পুরো টুর্নামেন্টে তিনি নির্ভরযোগ্য ছিলেন। তার এসব পারফরম্যান্স বাংলাদেশের জাতীয় দলে তার অবস্থান আরও শক্তিশালী করে তোলে, বিশেষ করে দেশের আন্তর্জাতিক ক্রিকেটের শুরুতে।

### জাতীয় দলে
হোসেন ১৯৭৭ থেকে ১৯৮৪ সাল পর্যন্ত বাংলাদেশ জাতীয় দলের প্রতিনিধিত্ব করেছেন। তিনি ১৯৭৯ সালের আইসিসি ট্রফি স্কোয়াডের সদস্য ছিলেন। উইকেটের পেছনে তাঁর দক্ষতা এবং ব্যাট হাতে সাহসী পারফরম্যান্স তাঁকে দলে গুরুত্বপূর্ণ খেলোয়াড় হিসেবে প্রতিষ্ঠিত করেছে।

### ক্লাব ও ঘরোয়া ক্রিকেট
ঢাকার ক্লাব ক্রিকেটে তিনি আবাহনী, কলাবাগান, রূপালী ব্যাংক, অগ্রণী ব্যাংক ও ধানমন্ডি ক্লাব-এর হয়ে খেলেছেন। এছাড়াও জাতীয় ক্রিকেট চ্যাম্পিয়নশিপে ময়মনসিংহ জেলার প্রতিনিধিত্ব করেছেন। ক্লাব ক্রিকেটে তাঁর হার্ড-হিটিং ব্যাটিং এবং উইকেটের পেছনে চাঙা রাখার দক্ষতা তাঁকে আলাদাভাবে পরিচিতি দিয়েছে।

### অবসর
খেলোয়াড়ি জীবন শেষে ক্রিকেটের সঙ্গে তাঁর সম্পৃক্ততা শেষ হয়নি। তিনি ৭৯টি প্রথম-শ্রেণির, ৮১টি লিস্ট 'এ' এবং একটি টি-টোয়েন্টি ম্যাচে ম্যাচ রেফারি হিসেবে দায়িত্ব পালন করেছেন। এছাড়া, বিসিবির আঞ্চলিক উন্নয়ন ব্যবস্থাপক হিসেবেও তিনি কাজ করেছেন।

## মৃত্যু
২০২৫ সালের ২৩ জুলাই, ময়মনসিংহে তিনি মারা যান। তাঁর মৃত্যুতে বাংলাদেশ ক্রিকেট বোর্ড (বিসিবি)  ও বাংলাদেশ ক্রিকেট আম্পায়ার্স অ্যান্ড স্কোরার্স অ্যাসোসিয়েশন শোক প্রকাশ করে।

## তথ্যসূত্র

## বহিঃসংযোগ
* মীর বেলায়েত হোসেনের প্রোফাইল, ইএসপিএনক্রিকইনফো

বিষয়শ্রেণী:১৯৫৫-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী ক্রিকেটার
বিষয়শ্রেণী:কলাবাগান ক্রীড়া চক্রের ক্রিকেটার
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:ময়মনসিংহ জেলার ব্যক্তি
মার্কিন যুক্তরাষ্ট্র আর্মি ওয়ার কলেজ

ডান|344x344পিক্সেল
**মার্কিন যুক্তরাষ্ট্র আর্মি ওয়ার কলেজ** বা ইউনাইটেড স্টেটস আর্মি ওয়ার কলেজ হলো যুক্তরাষ্ট্রের সামরিক বাহিনীর একটি উচ্চশিক্ষাপ্রতিষ্ঠান। এটি একটি প্রিমিয়ার প্রতিষ্ঠান যা সামরিক কর্মকর্তা, সরকারি কর্মকর্তা এবং বেসামরিক পেশাদারদের কৌশলগত স্তরে নেতৃত্ব এবং সিদ্ধান্ত গ্রহণের জন্য প্রস্তুত করে।

## প্রতিষ্ঠা ও উদ্দেশ্য
[বাম|ফ্রেম|[ইলিহু রুট|এলিহু রুট]]
ডান
১৮৯৯ সালে যুদ্ধ সচিব (Secretary of War) এলিহু রুট এটি প্রতিষ্ঠা করেন। তাঁর উদ্দেশ্য ছিল "যুদ্ধকে উৎসাহিত করা নয়, বরং আগ্রাসনকে প্রতিহত করার জন্য বুদ্ধিমান এবং পর্যাপ্ত প্রস্তুতির মাধ্যমে শান্তি রক্ষা করা।" এই প্রতিষ্ঠানটি মূলত সামরিক কর্মীদের "সামরিক বিজ্ঞান" এবং "দায়িত্বশীল কমান্ড" এর মতো কৌশলগত বিষয়গুলিতে জ্ঞান অর্জনের সুযোগ দেয়।

### '''কার্লিসলে ব্যারাকস, পেনসিলভানিয়া:'''
এটি পেনসিলভানিয়ার কার্লিসলে ব্যারাকসে অবস্থিত, যা মার্কিন সেনাবাহিনীর অন্যতম প্রাচীন স্থাপনা।

**শিক্ষাব্যবস্থা ও ডিগ্রি:**

* **শিক্ষার্থী:** প্রতি বছর প্রায় ৮০০ শিক্ষার্থী এখানে অধ্যয়ন করেন। এর মধ্যে মার্কিন সেনাবাহিনীর কর্মকর্তা, নৌবাহিনী, মেরিন কোর, বিমান বাহিনী এবং কোস্ট গার্ডের কর্মকর্তারা ছাড়াও আন্তর্জাতিক কর্মকর্তা এবং সিনিয়র জাতীয় নিরাপত্তা বেসামরিক পেশাদাররাও অন্তর্ভুক্ত থাকেন।
* **প্রোগ্রাম:** দুটি প্রধান প্রোগ্রামে এটি শিক্ষা প্রদান করে:
** **রেসিডেন্ট প্রোগ্রাম:** এটি একটি ১০ মাসের পূর্ণকালীন প্রোগ্রাম যা ক্যাম্পাসে অনুষ্ঠিত হয়।
** **ডিস্টেন্স এডুকেশন প্রোগ্রাম:** এটি একটি ২ বছরের দীর্ঘ প্রোগ্রাম যা শিক্ষার্থীদের পূর্ণকালীন কাজ করার পাশাপাশি পড়াশোনা চালিয়ে যাওয়ার সুযোগ দেয়।
* **ডিগ্রি:** সফলভাবে প্রোগ্রাম সম্পন্ন করার পর স্নাতকদের "মাস্টার অফ স্ট্র্যাটেজিক স্টাডিজ" (Master of Strategic Studies) ডিগ্রি প্রদান করা হয়।
* **পাঠ্যক্রম:** পাঠ্যক্রম কৌশল, নেতৃত্ব, এবং যৌথ-পরিষেবা/আন্তর্জাতিক কার্যক্রমের উপর জোর দেয়। এটি শিক্ষার্থীদের জটিল জাতীয় নিরাপত্তা চ্যালেঞ্জ মোকাবিলায় সক্ষম করে তোলে। মূল বিষয়গুলির মধ্যে রয়েছে:
** **ফাউন্ডেশনস কোর্স:** সিভিল-মিলিটারি রিলেশনস, ক্রিটিক্যাল থিংকিং, ইন্টারন্যাশনাল রিলেশনস থিওরি।
** **স্ট্র্যাটেজিক লিডারশিপ:** নেতৃত্বের তত্ত্ব এবং কৌশলগত স্তরে পরিবর্তন আনা।
** **থিওরি অফ ওয়ার অ্যান্ড স্ট্র্যাটেজি:** যুদ্ধের ইতিহাস ও তত্ত্ব, এবং সামরিক শক্তির কৌশলগত ব্যবহার।
** **জয়েন্ট মিলিটারি অপারেশনস:** থিয়েটার-কৌশলগত এবং অপারেশনাল স্তরে যৌথ যুদ্ধ।
** **ন্যাশনাল সিকিউরিটি ডিসিশন মেকিং:** আন্তর্জাতিক সম্পর্ক, আঞ্চলিক অধ্যয়ন, পররাষ্ট্র নীতি বিশ্লেষণ এবং সিদ্ধান্ত গ্রহণ।

## গুরুত্বপূর্ণ ভূমিকা
মার্কিন যুক্তরাষ্ট্র আর্মি ওয়ার কলেজ সামরিক এবং বেসামরিক উভয় ক্ষেত্রেই উচ্চ স্তরের নেতৃত্ব বিকাশে গুরুত্বপূর্ণ ভূমিকা পালন করে। এটি বিশ্বজুড়ে সামরিক কৌশল এবং স্থলশক্তির প্রয়োগে জ্ঞান বাড়াতে সহায়তা করে। অনেক দেশের উচ্চপদস্থ সামরিক কর্মকর্তারা এই কলেজে পড়াশোনা করার সুযোগ পান, যা আন্তর্জাতিক সামরিক সহযোগিতাকে আরও শক্তিশালী করে।

## তথ্যসূত্র

বিষয়শ্রেণী:মার্কিন যুক্তরাষ্ট্র আর্মি ওয়ার কলেজ
বিষয়শ্রেণী:কার্লাইল, পেনসিলভানিয়া
বিষয়শ্রেণী:ওয়ার কলেজ
বিষয়শ্রেণী:১৯০১-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:পেনসিলভানিয়ায় সামরিক বাহিনী
বিষয়শ্রেণী:মার্কিন যুক্তরাষ্ট্রের সেনা স্কুল
এএফসি অনূর্ধ্ব-২৩ এশিয়ান কাপ

**এএফসি অনূর্ধ্ব-২৩ এশিয়ান কাপ**, যা পূর্বে **এএফসি অনূর্ধ্ব-২২ চ্যাম্পিয়নশিপ** এবং **এএফসি অনূর্ধ্ব-২৩ চ্যাম্পিয়নশিপ** নামে পরিচিত ছিল। এটি এশিয়ান ফুটবল কনফেডারেশন (এএফসি) কর্তৃক আয়োজিত একটি দ্বিবার্ষিক আন্তর্জাতিক ফুটবল প্রতিযোগিতা। এতে এশিয়ার পুরুষ অনূর্ধ্ব-২৩ জাতীয় দলগুলো অংশ নেয়। টুর্নামেন্টের যে সংস্করণগুলো জোড় বছরে অনুষ্ঠিত হয় সেগুলো অলিম্পিক গেমসের যোগ্যতা অর্জনের প্রক্রিয়ার সাথে যুক্ত থাকে। এই টুর্নামেন্টের শীর্ষ তিনটি দল সরাসরি অলিম্পিকে খেলার যোগ্যতা অর্জন করে এবং চতুর্থ স্থানে থাকা দলটি স্লট বরাদ্দের ওপর নির্ভর করে একটি আন্তঃমহাদেশীয় প্লে-অফ ম্যাচে অংশ নিতে পারে।

## বিন্যাস
২০১৬ সালের টুর্নামেন্টের প্রতিযোগিতার ফর্ম্যাটের সারসংক্ষেপ নিম্নরূপ ছিল:
*চূড়ান্ত টুর্নামেন্টে ১৬টি দল অংশগ্রহণ করে, যার মধ্যে স্বাগতিক দলগুলি স্বয়ংক্রিয়ভাবে যোগ্যতা অর্জন করেছিল।
*২০১৩ সালের এএফসি অনূর্ধ্ব-২২ চ্যাম্পিয়নশিপের ফলাফল অনুসারে দলগুলিকে বাছাই করা হয়েছিল।
*টুর্নামেন্টটি ১৮ দিনে অনুষ্ঠিত হয়েছিল।
*টুর্নামেন্টটি আয়োজনের জন্য সর্বাধিক ২টি শহরে ৩ বা ৪টি স্টেডিয়ামের প্রয়োজন ছিল।
এছাড়াও, খেলোয়াড়রা যদি উচ্চতর বয়সভিত্তিক প্রতিযোগিতায় (এই টুর্নামেন্ট বা এএফসি অনূর্ধ্ব-২০ এশিয়ান কাপ) অংশগ্রহণ করে, তাহলে তারা এএফসি অনূর্ধ্ব-১৭ এশিয়ান কাপে অংশগ্রহণের জন্য অযোগ্য হবে, যদিও বাস্তবে এটি খুব কমই প্রয়োগ করা হয়।
## ফলাফল

## তথ্যসূত্র

## বহিঃসংযোগ
* 

বিষয়শ্রেণী:এএফসি অনূর্ধ্ব-২৩ এশিয়ান কাপ
বিষয়শ্রেণী:অনূর্ধ্ব-২৩ ফুটবল প্রতিযোগিতা
বিষয়শ্রেণী:অনূর্ধ্ব-২৩ ফুটবল
বিষয়শ্রেণী:জাতীয় দলের এএফসি প্রতিযোগিতা
বিষয়শ্রেণী:অনূর্ধ্ব-২২ ফুটবল প্রতিযোগিতা
বিষয়শ্রেণী:২০১২-এ এশিয়ায় প্রতিষ্ঠিত
সাপ্তাহিক শৌনেন ম্যাগাজিন

হলো জাপানে কোদানশা কর্তৃক প্রতি বুধবার প্রকাশিত একটি সাপ্তাহিক ''শৌনেন''  মাঙ্গা ম্যাগাজিন। ১৯৫৯ সালের ১৭ মার্চ এটি প্রথম প্রকাশিত হয়েছিল। ম্যাগাজিনটি মূলত উচ্চ বিদ্যালয় বা কলেজের পুরুষ শিক্ষার্থীদের মতো বয়স্ক পাঠকদের দ্বারা পঠিত হয়। জাপানিজ ম্যাগাজিন পাবলিশার্স অ্যাসোসিয়েশনের তথ্য অনুযায়ী, ২০০৮ সালের এপ্রিল-জুন মাস থেকে রেকর্ড সংগ্রহের পর থেকে প্রতিটি প্রান্তিকে ম্যাগাজিনটির প্রচার সংখ্যা হ্রাস পেয়েছে। তবে, ডিজিটাল মিডিয়ার ক্রমাগত উত্থানের কারণে এটি শুধুমাত্র এই ম্যাগাজিনের ক্ষেত্রে ঘটেনি।

এটি সবচেয়ে বেশি বিক্রি হওয়া মাঙ্গা ম্যাগাজিনগুলোর মধ্যে একটি। মার্চ ২০০৮ পর্যন্ত, ম্যাগাজিনটির ২,৯৪২টি সংখ্যা প্রকাশিত হয়েছে এবং মোট ৪.৫৫ বিলিয়ন কপি বিক্রি হয়েছে, যার গড় সাপ্তাহিক প্রচার সংখ্যা   ছিল। মার্চ ২০০৮ নাগাদ, ম্যাগাজিনটি প্রায়  ()  আয় করেছিল। এছাড়াও, মার্চ ২০০৮ পর্যন্ত প্রায়  সংকলিত *[[তানকোবোন]]* খণ্ড বিক্রি হয়েছিল।

জেসন থম্পসন বলেছেন যে, *[[সাপ্তাহিক শৌনেন জাম্প]]*-এর তুলনায় এটি "আরও বাস্তবসম্মত এবং ছেলেদের প্রতি একটু বেশি কেন্দ্রিক"। তিনি ম্যাগাজিনটিকে "ছেলেদের লকার রুমে পাওয়া যাবে এমন কিছুর মতো" বলে তুলনা করেছেন।
## ইতিহাস
ম্যাগাজিনটি ১৯৫৯ সালের ১৭ মার্চ যাত্রা শুরু করে এবং এটি ছিল প্রথম সাপ্তাহিক মাঙ্গা ম্যাগাজিন। এর কিছুদিন পরেই প্রতিদ্বন্দ্বী প্রকাশক শোগাকুকান *[[সাপ্তাহিক শৌনেন সানডে]]* প্রকাশ করে। ১৯৬০-এর দশক জুড়ে, *সাপ্তাহিক শৌনেন ম্যাগাজিন* এবং *[[শৌনেন কিং]]*-এর পাশাপাশি *সাপ্তাহিক শৌনেন ম্যাগাজিন* ছিল সর্বাধিক বিক্রিত সাপ্তাহিক মাঙ্গা ম্যাগাজিনগুলোর মধ্যে অন্যতম। প্রথমদিকে, ম্যাগাজিনটি শুধুমাত্র মাঙ্গার উপর কেন্দ্র করে ছিল না, বরং শিশুদের জন্য অন্যান্য বিষয়বস্তুও প্রকাশ করত।

১৯৬৫ সাল থেকে, *সাপ্তাহিক শৌনেন ম্যাগাজিন*-এর প্রধান সম্পাদক, মাসারু উচিদা, ''গেকিগা'' আন্দোলনের সাথে যুক্ত শিল্পীদের ম্যাগাজিনের জন্য কাজ করার আমন্ত্রণ জানান। *গেকিগা* আন্দোলনটি নাটকীয় এবং বাস্তবসম্মত গল্প বলার একটি শৈলী দ্বারা চিহ্নিত ছিল, যা প্রায়শই পরিণত বয়স্কদের জন্য তৈরি করা হতো। শিশুদের মাঙ্গার সাথে কিশোরদের জন্য উপযুক্ত গেকিগা-ধারার বিষয়বস্তু এবং শৈলীর মিশ্রণ মাঙ্গা ম্যাগাজিনের জন্য নতুন পাঠক আকর্ষণ করে। অল্প সময়ের মধ্যেই, ম্যাগাজিনটির পাঠক সংখ্যা দ্রুত বৃদ্ধি পায় এবং ১৯৬৬ সালের শেষের দিকে তা প্রায় দশ লক্ষে পৌঁছে যায়।
## প্রচার সংখ্যা

}
| ৪,৫৫০,০০০,০০০
| 
|-
| এপ্রিল ২০০৮ থেকে ডিসেম্বর ২০০৮
| align="center" | &mdash;
| ১,৭৫৫,০০০
| ১,৭২০,০০০
| ১,৬৯১,৬৬৭
| 
| 
|-
| ২০০৯ || ১,৬৬৪,১৬৭ || ১,৬৩৩,৩৩৪ || ১,৬১৪,৬১৬ || ১,৫৯৩,৬৩৭
| 
|  
|-
| ২০১০ || ১,৫৭১,২৩১ || ১,৫৬৫,০০০ || ১,৫৫৬,২৫০ || ১,৫৫১,৮১৯
| 
|  
|-
| ২০১১ || ১,৫২৯,৬৯৩ || ১,৪৯১,৫০০ || ১,৪৮৯,৫৮৪ || ১,৪৭২,০৮৪
| 
|  
|-
| ২০১২ || ১,৪৪৭,৫০০ || ১,৪৩৬,০১৭ || ১,৪১২,৫৮৪ || ১,৪০৪,৮৩৪
| 
| 
|-
| ২০১৩ || ১,৩৭৬,৭৯২ || ১,৩৫৭,০০০ || ১,৩২৪,২০৯ || ১,৩০৮,১১৭
| 
|  
|-
| ২০১৪ || ১,২৭৭,৫০০ || ১,২৪৫,৪১৭ || ১,২১২,৭৫০ || ১,১৯২,২৬৭
| 
| 
|-
| ২০১৫ || ১,১৫৬,০৫৯ || ১,১২৭,০৪২ || ১,১০৭,৮৪০ || ১,০৮৫,১১০
| 
| 
|-
| ২০১৬ || ১,০৩৮,৪৫০ || ১,০১৫,৬৫৯ || ৯৯৫,০১৭ || ৯৮৬,০১৭
| 
| 
|-
| ২০১৭ || ৯৬৪,১৫৮ || ৯৩২,৭১৩ || ৮৮৩,৮০৪ || ৮৪০,৬৬৭
| 
| 
|-
| জানুয়ারি ২০১৮ থেকে মার্চ ২০১৮
| ৮১৫,৪৫৮
| align="center" | 
| align="center" | 
| align="center" | 
| 
| 
|-
! মার্চ ১৯৫৯ থেকে মার্চ ২০১৮
! colspan="4" | 
! ৫,২৩৬,৯৪০,৩১৯
!
|}

## তথ্যসূত্র

শৌ
২০২৬ এএফসি ফুটসাল এশিয়ান কাপ

**২০২৬ এএফসি ফুটসাল এশিয়ান কাপ** হবে এএফসি ফুটসাল এশিয়ান কাপের ১৮তম আসর। এটি এশিয়ান ফুটবল কনফেডারেশন (এএফসি) কর্তৃক আয়োজিত একটি দ্বিবার্ষিক আন্তর্জাতিক ফুটসাল চ্যাম্পিয়নশিপ, যেখানে এশিয়ার পুরুষ জাতীয় দলগুলো অংশ নেয়। ইন্দোনেশিয়া দ্বিতীয়বারের মতো এই টুর্নামেন্টের আয়োজক হবে; এর আগে তারা ২০০২ সালে প্রথমবার এই টুর্নামেন্টের আয়োজন করেছিল।

ইরান এই প্রতিযোগিতার বর্তমান চ্যাম্পিয়ন, তারা ২০২৪ সালে তাদের রেকর্ড ১৩তম শিরোপা জয় করে।

## আয়োজক নির্বাচন
প্রাথমিকভাবে ভারত এবং ইন্দোনেশিয়া এই টুর্নামেন্টের আয়োজক হওয়ার আগ্রহ প্রকাশ করেছিল। পরবর্তীতে ২০২৪ সালের ৮ নভেম্বর এএফসি ফুটসাল কমিটি ইন্দোনেশিয়াকে আয়োজক হিসেবে নির্বাচিত করে।

## ভেন্যু
টুর্নামেন্টটি জাকার্তার দুটি ভেন্যুতে অনুষ্ঠিত হবে।

## দলসমূহ

বাছাইপর্বের খেলাগুলো ২০২৫ সালের ১৬ থেকে ২৪ সেপ্টেম্বরের মধ্যে অনুষ্ঠিত হবে। এর ড্র অনুষ্ঠিত হয় ২৬ জুন।

### উত্তীর্ণ দলসমূহ

## তথ্যসূত্র

## বহিঃসংযোগ
*এএফসি ফুটসাল এশিয়ান কাপ, the-AFC.com

বিষয়শ্রেণী:এএফসি ফুটসাল এশিয়ান কাপ
বিষয়শ্রেণী:আন্তর্জাতিক ফুটসাল প্রতিযোগিতা
লাঙ্গলবাধ

**ঝিনাইদহ ও মাগুরার গড়াই নদীর তীরে শতবর্ষের পুরনো ঐতিহ্যবাহী ও জনপ্রিয় লাঙ্গলবাঁধ বাজার।** শৈলকুপা উপজেলা শহর থেকে এর দুরত্ব ১৫ কি. মি,। আশ- পাশের কয়েকটি জেলার আঞ্চলিক বাজারের মধ্যে এটি অন্যতম বৃহৎ বাজার। বাজারের বেশীর ভাগ অংশ শৈলকুপা উপজেলা ও কিছু অংশ শ্রীপুর উপজেলার মধ্যে পড়েছে।

## ইতিহাস
প্রাচীণ ভারতবর্ষে সময়েই গড়ে ওঠে লাঙ্গলবাধ বাজার এবং এটি প্রথমে ছোট হাট হিসেবে প্রচালিত হলেও পরবর্তীতে এই বাজার তিনটি জেলার কেন্দ্রবিন্দুতে বাজারটি হওয়ার কারণে খুব তারাতারিই এলাকায় বেশ পরিচিত হয়ে যায় এবং হয়ে ওঠে আস পাশের সবচেয়ে বড় বাজার।

## তথ্যসুত্র
সাপ্তাহিক শৌনেন জাম্প

হলো জাপানে শুয়েশা কর্তৃক *[[জাম্প (ম্যাগাজিন লাইন)|জাম্প]]*  ম্যাগাজিন ধারাবাহিকের অধীনে প্রকাশিত একটি সাপ্তাহিক ''শৌনেন''  মাঙ্গা সংকলন। ম্যাগাজিনটিতে প্রকাশিত মাঙ্গা ধারাবাহিকগুলোতে প্রচুর অ্যাকশন দৃশ্য এবং যথেষ্ট পরিমাণে কমেডি থাকে। *সাপ্তাহিক শৌনেন জাম্পে* প্রকাশিত ধারাবাহিকগুলোর অধ্যায়গুলো প্রতি দুই থেকে তিন মাস পর পর *জাম্প কমিকস* ইমপ্রিন্টের অধীনে  খণ্ডে সংকলিত ও প্রকাশিত হয়। এটি দীর্ঘ সময় ধরে চলমান মাঙ্গা ম্যাগাজিনগুলোর মধ্যে অন্যতম, যার প্রথম সংখ্যাটি ১৯৬৮ সালের ১ আগস্ট প্রকাশিত হয়েছিল।

ম্যাগাজিনটি ১৯৬৮ সাল থেকে ৭.৫ বিলিয়নেরও বেশি কপি বিক্রি করেছে, যা এটিকে সর্বাধিক বিক্রিত কমিক/মাঙ্গা ম্যাগাজিনে পরিণত করেছে। এটি *[[সাপ্তাহিক শৌনেন ম্যাগাজিন]]* এবং *[[সাপ্তাহিক শৌনেন সানডে]]*র মতো প্রতিদ্বন্দ্বীদের চেয়ে এগিয়ে রয়েছে। ১৯৮০-এর দশকের মাঝামাঝি থেকে ১৯৯০-এর দশকের মাঝামাঝি সময় পর্যন্ত ম্যাগাজিনটির প্রচার সংখ্যা সর্বোচ্চ পর্যায়ে ছিল, যা প্রতি সপ্তাহে ৬.৫৩ মিলিয়ন কপি এবং জাপানে মোট পাঠক সংখ্যা ছিল ১ কোটি ৮০ লক্ষ। ২০২১ সাল জুড়ে, এর গড় সাপ্তাহিক প্রচার সংখ্যা  ১.৩ মিলিয়নেরও বেশি ছিল। অনেক সর্বাধিক বিক্রিত মাঙ্গা ধারাবাহিক—যার মধ্যে রয়েছে *[[ওয়ান পিস]]*, *[[ড্রাগন বল]]*, *[[নারুতো]]*, *[[স্ল্যাম ডাঙ্ক (মাঙ্গা)|স্ল্যাম ডাঙ্ক]]*, *[[কচিকামে: টোকিও বিট কপস]]*, এবং *[[ডেমন স্লেয়ার: কিমেতসু নো ইয়াইবা]]*—*সাপ্তাহিক শৌনেন জাম্প* থেকেই উদ্ভূত হয়েছে।

*সাপ্তাহিক শৌনেন জাম্পে*র*[[জাম্প এসকিউ]]*, ভি জাম্প, *[[সাইকিও জাম্প]]*-এর মতো  সহম্যাগাজিন এবং ডিজিটাল সংস্করণ *[[শৌনেন জাম্প+]]* রয়েছে, যেখানে নিজস্ব স্বতন্ত্র ধারাবাহিক প্রকাশিত হয়। ম্যাগাজিনটির বেশ কয়েকটি আন্তর্জাতিক সংস্করণও রয়েছে, যার মধ্যে উত্তর আমেরিকার *[[সাপ্তাহিক শৌনেন জাম্প (আমেরিকান ম্যাগাজিন)|সাপ্তাহিক শৌনেন জাম্প]]* অন্যতম। এটি বিভিন্ন *শৌনেন জাম্প* চরিত্রদের একত্রিত করে একটি ক্রসওভার মিডিয়া ফ্র্যাঞ্চাইজিও তৈরি করেছে, যার মধ্যে অ্যানিমে এবং ভিডিও গেম (*[[ফ্যামিকম জাম্প]]* থেকে শুরু) অন্তর্ভুক্ত।

## বিভিন্ন মাধ্যম

### মাঙ্গা
তাকেহিকো ইনোউয়ে রচিত ও অলঙ্কৃত *স্ল্যাম ডাঙ্ক* মাঙ্গাটি শুয়েইশার *[[সাপ্তাহিক শোনেন জাম্প]]* ম্যাগাজিনে ১৯৯০ সালের ১লা অক্টোবর থেকে ১৯৯৬ সালের ১৭ই জুন পর্যন্ত ধারাবাহিকভাবে প্রকাশিত হয়। এর মোট ২৭৬টি অধ্যায়কে পরবর্তীতে শুয়েইশার জাম্প কমিকস ইমপ্রিন্টের অধীনে ৩১টি   খণ্ডে সংগ্রহ করা হয়, যা ১৯৯১ সালের ৮ই ফেব্রুয়ারি থেকে ১৯৯৬ সালের ৩রা অক্টোবরের মধ্যে প্রকাশিত হয়েছিল। পরবর্তীকালে, মাঙ্গাটি বিভিন্ন সংস্করণে পুনঃপ্রকাশিত হয়; ২০০১ থেকে ২০০২ সালের মধ্যে ২৪ খণ্ডের একটি   সংস্করণ এবং ২০১৮ সালে ২০ খণ্ডের একটি   সংস্করণ প্রকাশিত হয়। ২০২২ সালের ৮ই নভেম্বর, মূল মাঙ্গা থেকে নির্বাচিত ২৪টি অধ্যায় নিয়ে সাপ্তাহিক *শৌনেন জাম্পের* আদলে *স্ল্যাম ডাঙ্ক জাম্প* নামে একটি বিশেষ বই প্রকাশিত হয়।

## তথ্যসূত্র

শৌ
ভালেরি পোলিয়াকভ

**ভালেরি ভ্লাদিমিরোভিচ পোলিয়াকভ** (; জন্মনাম **ভালেরি ইভানোভিচ কোরশুনভ** ; ২৭শে এপ্রিল, ১৯৪২ – ৭ই সেপ্টেম্বর, ২০২২) একজন প্রয়াত সোভিয়েত এবং রুশ মহাকাশচারী। তিনি এক মহাকাশযাত্রায় ১৪ মাসেরও বেশি সময় (৪৩৭ দিল ১৮ ঘণ্টা) ধরে   মির মহাকাশ স্টেশনে অবস্থান করে মহাকাশে দীর্ঘতম একক অবস্থানের বিশ্বসেরা কীর্তি গড়েন। তাঁর সম্মিলিত মহাকাশ অভিজ্ঞতার সময়কাল ছিল ২২ মাসেরও বেশি। 

১৯৭২ সালে মহাকাশচারী হিসেবে নির্বাচিত হবার পর পোলিয়াকভ ১৯৮৮ সালে সয়ুজ টিএম-৬ মহাকাশযানে চড়ে মহাকাশে তার প্রথম যাত্রা সম্পাদন করেন। এর ২৪০ দিন পর তিনি টিএম-৭ মহাকাশযানে চড়ে আবার পৃথিবীতে ফিরে আসেন। পোলিয়াকভ ১৯৯৪-১৯৯৫ সালে মহাকাশে তাঁর দ্বিতীয় যাত্রাটি সম্পন্ন করেন। এ সময় তিনি সয়ুজ টিএম-১৮ মহাকাশযানে চড়ে আরোহণ করেন ও টিএম-২০ মহাকাশযানে চড়ে ভূপৃষ্ঠে অবতরণের মাধ্যমে ৪৩৭ দিন মহাকাশে কাটিয়ে একক ব্যক্তির দ্বারা মহাকাশে দীর্ঘতম সময় কাটানোর বিশ্বসেরা কীর্তিটি স্থাপন করেন।

## আরও দেখুন

*রুশ ফেডারেশনের বীরের তালিকা
*মানব মহাকাশযাত্রা
*মহাকাশযাত্রায় বিশ্বসেরা কীর্তির তালিকা

## তথ্যসূত্র

## বহিঃসংযোগ

* স্পেসফ্যাক্টসে পোলিয়াকভের জীবনী

বিষয়শ্রেণী:সোভিয়েত নভোচারী
বিষয়শ্রেণী:রুশ মহাকাশচারী
বিষয়শ্রেণী:অর্ডার অব লেনিন প্রাপক
বিষয়শ্রেণী:সোভিয়েত ইউনিয়নের বীর
বিষয়শ্রেণী:২০২২-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:রুশ ভাষার লেখা থাকা নিবন্ধ
বিষয়শ্রেণী:মহাকাশচারী চিকিৎসক
বিষয়শ্রেণী:রুশ ফেডারেশনের বীর
বিষয়শ্রেণী:তুলা, রাশিয়ার ব্যক্তি
বিষয়শ্রেণী:মিরের চালকদলের সদস্য
বিষয়শ্রেণী:ভাগানকোভো সমাধিস্থলে সমাহিত
ভিলহেম ভিরটিঙ্গার

**ভিলহেলম ভিরটিঙ্গার** (১৯ জুলাই ১৮৬৫ - ১৬ জানুয়ারী ১৯৪৫) ছিলেন একজন অস্ট্রিয়ান গণিতবিদ। তিনি জটিল বিশ্লেষণ, জ্যামিতি, বীজগণিত এবং সংখ্যা তত্ত্বসহ বিভিন্ন শাখায় কাজ করতেন।

## জীবনী

তিনি *ইব্বস আন ডের ডোনাউ*য়ে জন্মগ্রহণ করেন এবং ভিয়েনা বিশ্ববিদ্যালয়ে পড়াশোনা করেন।  তিনি ১৮৮৭ সালে ডক্টরেট ডিগ্রি উক্ত বিশ্ববিদ্যালয় হতে অর্জন করেন এবং ১৮৯০ সালে তাঁর  নিজ জন্মস্থান ত্যাগ করেন। ভিরটিঙ্গার ফেলিক্স ক্লেইনের দ্বারা ব্যাপকভাবে প্রভাবিত হয়েছিলেন।  তিনি তার সাথে বার্লিন বিশ্ববিদ্যালয় এবং গ্যোটিঙেন বিশ্ববিদ্যালয়ে পড়াশোনা করেছিলেন।

### সম্মাননা

১৯০৭ সালে রয়েল সোসাইটি তাকে ফাংশনের সাধারণ তত্ত্বে অবদানের জন্য সিলভেস্টার পদক প্রদান করে।

## কর্মজীবন

তিনি গণিতের বিভিন্ন ক্ষেত্রে মোট ৭১টি গবেষণা প্রকাশ করেছেন। ১৮৯৬ সালে প্রকাশিত তাঁর প্রথম উল্লেখযোগ্য রচনাটি ছিল থিটা ফাংশনের উপর। ১৮৯৭ সালের একটি গবেষণাপত্রে তিনি ইজেনভ্যালুর সরলীকরণ হিসেবে অপারেটরের বর্ণালীর ধারণাটি প্রস্তাব করেন; ডেভিড হিলবার্ট এই ধারণাটিকে আরও প্রসারিত করেন এবং এখন এটি বর্ণালী তত্ত্বের ক্ষেত্রে গবেষণার মূল বিষয়বস্তু। ভিরটিঙ্গার জটিল বিশ্লেষণ, জ্যামিতি, বীজগণিত, সংখ্যা তত্ত্ব এবং লাই গ্রুপের (Lie group) উপরও গবেষণাপত্র লিখেছিলেন। তিনি কার্ট রেইডেমিস্টারের সাথে নট তত্ত্বের (Knot Theory) উপর কাজ করেছিলেন এবং  ১৯০৫ সালে দেখিয়েছিলেন কিভাবে নট গ্রুপ গণনা করতে হয়।  এছাড়াও, তিনি ক্লেইনের বিশ্বকোষের *বিশ্লেষণ* বিভাগের একজন সম্পাদক ছিলেন।

এক কথোপকথনের সময়, ভিরটিঙ্গার স্ট্যানিস্লো জারেম্বার দৃষ্টি আকর্ষণ করেন একটি নির্দিষ্ট সীমানা মূল্য সমস্যার দিকে, যা পরবর্তীতে মিশ্র সীমানা মূল্য সমস্যা নামে পরিচিতি লাভ করে।

## তথ্যসূত্র

## বহিঃসংযোগ
*
*
* আইসিএমআই, *[http://www.icmihistory.unito.it/index.php আইসিএমআই-এর ইতিহাস]* ওয়েবসাইট হতে

বিষয়শ্রেণী:১৮৬৫-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:রয়েল পদক বিজয়ী
বিষয়শ্রেণী:ভিয়েনা বিশ্ববিদ্যালয়ের প্রাক্তন শিক্ষার্থী
বিতরিত ধ্বনিক সংবেদন

থাম্ব|350x350পিক্সেল|ডিএএস (Distributed Acoustic Sensing) একটি প্রযুক্তি, যা অপটিক ফাইবারের মাধ্যমে শব্দ তরঙ্গ ও কম্পন শনাক্ত করে।
**বিতরিত ধ্বনিক সংবেদন** (**Distributed Acoustic Sensing** বা **DAS**) একটি উন্নত ফাইবার অপটিক প্রযুক্তি, যা দীর্ঘ ফাইবার কেবল বরাবর যেকোনো কম্পন বা শব্দ তরঙ্গ শনাক্ত করতে সক্ষম। এটি প্রধানত **Rayleigh scattering**-এর নীতির উপর ভিত্তি করে কাজ করে, যেখানে লেজার আলো ফাইবার কেবলের ক্ষুদ্র ত্রুটিতে প্রতিফলিত হয়ে ফিরে আসে এবং সেই প্রতিফলনের পরিবর্তন বিশ্লেষণ করে বাহ্যিক কম্পনের অবস্থান ও ধরন নির্ধারণ করা হয়।

### ব্যবহার ক্ষেত্রসমূহ

* সীমান্ত ও পরিধি নিরাপত্তা
* ভূমিকম্প ও কম্পন পর্যবেক্ষণ
* পাইপলাইন নিরীক্ষণ ও ফাঁস শনাক্তকরণ
* রেলপথ ও অবকাঠামো নিরাপত্তা
* সাবমেরিন কেবল ও সামুদ্রিক পরিবেশ পর্যবেক্ষণ

### প্রযুক্তিগত ভিত্তি
এই প্রযুক্তিতে, একটি একক মোড ফাইবার অপটিক কেবলে লেজার পালস প্রেরণ করা হয়। প্রতিটি বিন্দু থেকে ফিরে আসা Rayleigh scattering সিগন্যাল বিশ্লেষণ করে পুরো কেবলের প্রতিটি অংশকে কার্যত একটি সেন্সরে রূপান্তর করা হয়। সিস্টেমটি ভৌতভাবে সেন্সর ইনস্টল না করেও কয়েক হাজার সেন্সরের সমতুল কার্যকারিতা প্রদান করে।

### গবেষণা ও উন্নয়ন
DAS প্রযুক্তি প্রথমে তেল ও গ্যাস শিল্পে ব্যবহৃত হলেও বর্তমানে তা সীমান্ত, রেলওয়ে, এবং ভূমিকম্প সতর্কীকরণ সহ অনেক খাতে ব্যবহৃত হচ্ছে। ২০১৩ সালে **Science** সাময়িকীতে প্রকাশিত একটি গবেষণায় দেখানো হয়েছে কিভাবে DAS ব্যবহার করে ভূমিকম্পের সুনির্দিষ্ট তথ্য সংগ্রহ করা যায়।

## সূত্র

* Hartog, A. H. (2017). *An Introduction to Distributed Optical Fibre Sensors*. CRC Press. ISBN 9781138029791.
* Lindsey, N. J., et al. (2017). "Fiber-Optic Network Observations of Earthquake Wavefields." *Science*, 358(6367), 203–206. DOI:10.1126/science.aao0746
* "Distributed Acoustic Sensing (DAS)." FOTAS. https://fotas.samm.com/distributed-acoustic-sensing/
রজনীকান্ত প্রামাণিক

** রজনীকান্ত প্রামাণিক** ( ১৮৯৭ – ২৫ নভেম্বর ১৯৬৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে অংশগ্রহণকারী ব্যক্তিত্ব এবং পরবর্তীতে স্বাধীনতোত্তর কালের এক রাজনীতিবিদ। তিনি *সন্ন্যাসী পুরুষ* নামে পরিচিত ছিলেন।
## জন্ম ও প্রারম্ভিক জীবন
রজনীকান্ত প্রামাণিকের জন্ম  ব্রিটিশ ভারতের তৎকালীন মেদিনীপুর জেলার পাঁশকুড়া কালই গ্রামের এক দরিদ্র মাহিষ্য পরিবারে। পিতা হরিচরণ প্রামাণিক ও মাতা স্বর্ণময়ী দেবী। তিনি মাতার প্রেরণায় অনেক দুঃখ কষ্টের মাঝে নিজের প্রতিভা ও নিষ্ঠায় লেখাপড়া করেন। ১৯১৫ খ্রিস্টাব্দে তমলুক হ্যামিল্টন হাই স্কুল থেকে ম্যাট্রিক পাশ করে কলকাতার বিদ্যাসাগর কলেজ থেকে প্রথমে আই.এ ও পরে ১৯১৯ খ্রিস্টাব্দে স্নাতক হন। শেষে ১৯২৩ খ্রিস্টাব্দে ওকালতি পরীক্ষায় উত্তীর্ণ হন। তমলুকের হ্যামিল্টন স্কুলে দশম শ্রেণীতে পড়ার সময়ই ১৯১৪ খ্রিস্টাব্দে রামকৃষ্ণ মিশন সেবাশ্রমের সেবাব্রত ও আদর্শে অনুপ্রাণিত তিনি তমলুকে রামকৃষ্ণ মিশন প্রতিষ্ঠা করেন। তাকে গিরিজা চরণ অধিকারী, গজেন্দ্রনাথ গুড়িয়া, অচ্যুতানন্দ দাস, বিপ্রচরণ মাইতি, নারায়ণ চন্দ্র মণ্ডল প্রমুখেরা সহায়তা করেন।  তিনি সে সময় 'রামকৃষ্ণ সেবাশ্রম' - এর মাধ্যমে নিজের হাতে বহু কলেরা, বসন্ত রোগীকে একান্ত আপনজনের মতো সেবা করে রোগমুক্ত করেছেন। ১৯১৮ খ্রিস্টাব্দে তিনি শ্রীসারদা মা-র কাছে দীক্ষা নেন।  সেবাশ্রমের মঠ ও মিশন ১৯২৯ খ্রিস্টাব্দে বেলুড়ের রামকৃষ্ণ মঠ ও মিশনের তমলুক শাখা কেন্দ্রে পরিণত হয়। রজনীকান্তের ঘনিষ্ঠতার কারণে তমলুকের এই রামকৃষ্ণ মিশনে বিভিন্ন সময়ে নেতাজি সুভাষ চন্দ্র বসু, যাদুগোপাল মুখার্জি, কৈলাশ নাথ কাটজু, কাজী নজরুল ইসলাম, বিজয়লক্ষ্মী পণ্ডিত, প্রফুল্লচন্দ্র সেন, শ্যামাপ্রসাদ মুখার্জি, অন্নদাশঙ্কর রায়, আশাপূর্ণা দেবী সহ আরও অনেক  বিশিষ্টজনেরা পরিদর্শনে আসেন। 

## কর্মজীবন
১৯২৩ খ্রিস্টাব্দে ওকালতি পাশের পর রজনীকান্ত তমলুক শহরে আইন ব্যবসা শুরু করেন এবং তমলুকের লোকাল বোর্ডের সদস্য হন। পরে তিনি চেয়ারম্যানও হন। ১৯৩০ খ্রিস্টাব্দে লবন আইন অমান্য আন্দোলনে অংশ নেন এবং কারারুদ্ধ হন। পরে ১৯৪২ খ্রিস্টাব্দে ভারত ছাড়ো আন্দোলনে অংশ নেওয়ায় ১৯৪২ খ্রিস্টাব্দ হতে ১৯৪৬ খ্রিস্টাব্দ পর্যন্ত কারাবাস করেন। ১৯৪৬ খ্রিস্টাব্দেই তিনি ভারতীয় জাতীয় কংগ্রেসের প্রার্থী হিসাবে বঙ্গীয় আইন পরিষদে মনোনীত হন। কিছুদিন তিনি পার্লামেন্টারি সেক্রেটারির পদ অলংকৃত করেন। তার পর ১৯৫২ খ্রিস্টাব্দ থেকে ১৯৬৬ খ্রিস্টাব্দ পর্যন্ত তিনি পশ্চিমবঙ্গ বিধানসভায় ভারতীয় জাতীয় কংগ্রেসের প্রার্থী হিসাবে নির্বাচিত সদস্য ছিলেন। [ডা.বিধানচন্দ্র রায়ের মন্ত্রীসভায় রজনীকান্ত ত্রাণ ও সরবরাহ দপ্তরে ডেপুটি মিনিস্টার ছিলেন। ১৯৬৬ খ্রিস্টাব্দে তিনি কংগ্রেস ত্যাগ করে [বাংলা কংগ্রেস | বাংলা কংগ্রেসে যোগ দেন এবং ওই দলের প্রার্থী হয়ে ১৯৬৭ খ্রিস্টাব্দে পাঁশকুড়া পশ্চিম বিধানসভা কেন্দ্র হতে বিপুল ভোটে জয়ী হন। পাঁশকুড়ার উন্নয়নে, প্রতিটি গঠনমূলক কাজে রজনীকান্তের উল্লেখযোগ্য অবদান ছিল। 

সন্ন্যাসীপ্রতিম অকৃতদার চিরসেবাব্রতী রজনীকান্ত তার পৈতৃক সম্পত্তি এবং উপার্জিত অর্থ তমলুক রামকৃষ্ণ মিশনের উন্নতিকল্পে দান করেন। ১৯৬৮ খ্রিস্টাব্দে ২৫ নভেম্বর পরলোক গমন করেন। 

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:বাঙালি আইনজীবী
বিষয়শ্রেণী:ভারতীয় আইনজীবী
বিষয়শ্রেণী:রামকৃষ্ণ মিশন
বিষয়শ্রেণী:বিদ্যাসাগর কলেজের প্রাক্তন শিক্ষার্থী
বিষয়শ্রেণী:ভারতের স্বাধীনতা আন্দোলন
বিষয়শ্রেণী:বাঙালি ভারতীয় স্বাধীনতা সংগ্রামী
বিনিময় (ডিজিটাল লেনদেনের প্লাটফর্ম)

**বিনিময়** (Binimoy) ছিল বাংলাদেশ ব্যাংকের একটি আন্তঃঅপারেবল ডিজিটাল লেনদেন প্ল্যাটফর্ম (IDTP)। এটি ব্যাংক, মোবাইল ব্যাংকিং (এমএফএস) এবং পেমেন্ট সার্ভিস প্রোভাইডার (পিএসপি)-এর মধ্যে তাৎক্ষণিক লেনদেনের সুবিধা দিত। ২০২২ সালের নভেম্বরে তথ্য ও যোগাযোগপ্রযুক্তি বিভাগের প্রকল্পের আওতায় এটি চালু হয়। এর পরিচালনার দায়িত্বে ছিল বাংলাদেশ ব্যাংক।

## কার্যপ্রণালি
বিনিময় ব্যবহার করতে গ্রাহককে নিবন্ধন করতে হয়। প্রতিটি গ্রাহকের একটি ইউনিক আইডি (যেমন: username@binimoy) থাকে। এই প্ল্যাটফর্ম ব্যবহার করে ব্যাংক, এমএফএস, পিএসপি অ্যাকাউন্টের মধ্যে লেনদেন করা যায়।

## উন্নয়ন ও বিতর্ক
প্রকল্পটি প্রাথমিকভাবে আইডিইএ কর্তৃক প্রায় ৬৫ কোটি টাকায় নির্মিত হয়েছিল। তবে চালুর পর থেকেই রাজনৈতিক পৃষ্ঠপোষকতা, অনিয়ম ও চুক্তি ভঙ্গের অভিযোগ ওঠে। বাংলাদেশ ব্যাংকের ভাষ্য অনুযায়ী, প্ল্যাটফর্ম চালুর সময় কেন্দ্রীয় ব্যাংককে চুক্তি সই করতে চাপ দেওয়া হয়েছিল এবং পরিচালনা ও রক্ষণাবেক্ষণের ফি গত কয়েক মাস ধরে প্রদান করা হয়নি।

২০২৪ সালে আইসিটি বিভাগ ‘বিনিময় প্ল্যাটফর্ম উন্নত ও স্থিতিশীলকরণ’ নামে একটি ২৭৭ কোটি টাকার প্রকল্প গ্রহণের উদ্যোগ নেয়। তবে কার্যকারিতা না থাকায় এবং রাজনৈতিক বিতর্কের কারণে এ প্রকল্প বাতিল করা হয়। অনিয়ম ও স্বজনপ্রীতির অভিযোগের পর বাংলাদেশ ব্যাংক প্ল্যাটফর্মটি বন্ধ করার সিদ্ধান্ত নেয়।

বাংলাদেশ ব্যাংকের নির্বাহী পরিচালক ও মুখপাত্র আরিফ হোসেন খান জানান, ‘বিনিময়’ চালু করতে বাধ্য হয়েছিল কেন্দ্রীয় ব্যাংক এবং “ঝুঁকিপূর্ণ ও অসমর্থনযোগ্য পরিস্থিতিতে” প্ল্যাটফর্মটি চালানো কঠিন হয়ে পড়ে। চুক্তি ভঙ্গ ও অনিয়মের কারণে ২০২৫ সালের নভেম্বরে প্ল্যাটফর্মটি আনুষ্ঠানিকভাবে বাতিল করা হয়।

বাতিলের আগে পর্যন্ত প্ল্যাটফর্মটি আটটি ব্যাংক, তিনটি এমএফএস সেবাদাতা প্রতিষ্ঠান ও দুটি পিএসপি ব্যবহার করেছিল। ব্যাংকগুলোর মধ্যে ছিল সোনালী ব্যাংক, ব্র্যাক ব্যাংক, ইউসিবি ব্যাংক, ইস্টার্ন ব্যাংক, মিউচুয়াল ট্রাস্ট ব্যাংক, পূবালী ব্যাংক, আল-আরাফাহ ব্যাংক ও মিডল্যান্ড ব্যাংক। এমএফএস প্রতিষ্ঠানগুলো ছিল বিকাশ, রকেট ও এমক্যাশ।

## নতুন ইন্টারঅপারেবল প্ল্যাটফর্ম
‘বিনিময়’ বাতিলের পর বাংলাদেশ ব্যাংক নিজস্ব প্রযুক্তিগত কাঠামোর আওতায় এনপিএসবি (NPSB)-এর মাধ্যমে নতুন ইন্টারঅপারেবল ডিজিটাল লেনদেন ব্যবস্থা চালু করে। ২০২৫ সালের ১ নভেম্বর এই নতুন প্ল্যাটফর্মটি আনুষ্ঠানিকভাবে উদ্বোধন করা হয়।

## আরও দেখুন
* ন্যাশনাল পেমেন্ট সুইচ বাংলাদেশ
* বাংলাদেশ ব্যাংক
* মোবাইল ব্যাংকিং
* ইউনিফাইড পেমেন্ট ইন্টারফেস

## তথ্যসূত্র


বিষয়শ্রেণী:পরিশোধ ব্যবস্থা
বিষয়শ্রেণী:ব্যাংকিং প্রযুক্তি
বিষয়শ্রেণী:বাংলাদেশে ব্যাংকিং
বিষয়শ্রেণী:মোবাইল ভিত্তিক আর্থিক সেবা
বিষয়শ্রেণী:আর্থিক পরিষেবা
সুই ওয়েনচিং

**সুই ওয়েনচিং** (, ; জন্ম: ১৮ জুলাই ১৯৯৫) হলেন একজন চীনা ফিগার স্কেটার। তিনি আন্তর্জাতিক প্রতিযোগিতার মঞ্চে হান ছুংয়ের সাথে জুটি হিসেবে ফিগার স্কেটিংয়ের পেয়ার স্কেটিং বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।

ওয়েনচিং চীনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি স্বর্ণ পদকসহ সর্বমোট ২টি পদক জয়লাভ করেছেন।

## প্রারম্ভিক জীবন
সুই ওয়েনচিং ১৯৯৫ সালের ১৮ই জুলাই তারিখে চীনের হারপিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
ওয়েনচিং চীনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি হান ছুংয়ের সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। ওয়েনচিং সর্বমোট ২৩৯.৮৮ পয়েন্ট নিয়ে স্বর্ণ পদক জয়লাভ করেছিলেন; যেখানে শর্ট প্রোগ্রামে তিনি ৮৪.৪১ পয়েন্ট নিয়ে প্রথম এবং ফ্রি স্কেটিংয়ে ১৫৫.৪৭ পয়েন্ট পেয়ে প্রথম অবস্থানে ছিলেন।

তিনি চিন পোইয়াং, শু ই, হান ছুং, ফেং ছেং, চিন ইয়াং, ওয়াং শিউয়ে এবং লিউ শিনিউয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫০ পয়েন্ট অর্জন করে সার্বিকভাবে পঞ্চম স্থান অধিকার করেছিলেন। শর্ট প্রোগ্রাম/রিদম ডান্সে ২২ পয়েন্ট স্কোর করেছিলেন এবং ফ্রি স্কেটস/ডান্সে ২৮ পয়েন্ট অর্জন করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা নারী পেয়ার স্কেটার
বিষয়শ্রেণী:চীনের অলিম্পিক ফিগার স্কেটার
বিষয়শ্রেণী:২০২২ শীতকালীন অলিম্পিকের ফিগার স্কেটার
বিষয়শ্রেণী:ফিগার স্কেটিংয়ে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী চীনা
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী চীনা
বিষয়শ্রেণী:২০১৮ শীতকালীন অলিম্পিকের পদক বিজয়ী
বিষয়শ্রেণী:২০১৮ শীতকালীন অলিম্পিকের ফিগার স্কেটার
বিষয়শ্রেণী:অলিম্পিক রৌপ্যপদক বিজয়ী চীনা
বিষয়শ্রেণী:বয়স বিতর্ক
মাহেরিন চৌধুরী

**মাহেরিন চৌধুরী** (১৯৭৮/১৯৭৯ – ২১ জুলাই ২০২৫) একজন বাংলাদেশী স্কুল শিক্ষিকা ছিলেন যিনি ঢাকার মাইলস্টোন কলেজে সংঘটিত এফ-৭ বিজিআই বিমান দুর্ঘটনায় নিহত হন। তিনি আগুনের শিখায় আচ্ছন্ন হয়েও কমপক্ষে ২০ শিশুকে আগুনের হাত থেকে বাঁচানোর জন্য সর্বাধিক পরিচিত।

## ব্যক্তিগত ও কর্মজীবন
মাহেরিন জিয়া পরিবারের একজন সদস্য এবং বাংলাদেশের সাবেক রাষ্ট্রপতি জিয়াউর রহমানের ভাতিজি। তার পিতামহী ও জিয়াউর রহমানের মাতা আপন বোন ছিলেন। তিনি ২০০৩ সাল থেকে তাঁর মৃত্যুর আগ পর্যন্ত মাইলস্টোন কলেজের ইংরেজি শিক্ষিকা ও বাংলা মাধ্যমের তৃতীয় থেকে পঞ্চম শ্রেণির কোঅর্ডিনেটর হিসেবে দায়িত্বরত ছিলেন।

## বিমান দুর্ঘটনা ও মৃত্যু

২১ জুলাই ২০২৫-এ স্থানীয় সময় দুপুর ১:১৮-তে যখন তিনি স্কুলে ছিলেন এবং ক্লাস চলমান ছিল, তখন বাংলাদেশ বিমান বাহিনীর একটি এফ-৭ বিজিআই যুদ্ধবিমান মাইলস্টোন কলেজের হায়দার হলের ক্যান্টিনে বিধ্বস্ত হয়। মাহেরিন একাধিকবার জ্বলন্ত শ্রেণিকক্ষে ফিরে গিয়ে শিক্ষার্থীদের উদ্ধার করেন, যদিও তাঁর কাপড় ও দেহে আগুন লেগে গিয়েছিল। তিনি কমপক্ষে ২০ জন শিশুকে ভবনটি থেকে বেড়িয়ে আসতে সাহায্য করেন। সাহায্য করবার সময় তাঁর দেহের ৮০-১০০% দগ্ধ হয়ে গিয়েছিল। তাঁকে জাতীয় বার্ন ও প্লাস্টিক সার্জারি ইনস্টিটিউটে ভর্তি করা করা হয়, যেখানে তিনি একই দিন সন্ধ্যা ৭:৩০-এর দিকে তাঁর আঘাত নিয়ে চিকিৎসাধীন অবস্থায় মৃত্যুবরণ করেন। চিকিৎসাধীন অবস্থায় যখন তাঁর স্বামী তাঁকে তাঁর প্রচেষ্টা সম্বন্ধে জিজ্ঞেস করেছিলেন, তখন তিনি জবাবে বলেন: "আমার বাচ্চারা আমার সামনে সব পুড়ে মারা যাচ্ছে, আমি এটা কীভাবে সহ্য করি"?

তাঁকে তাঁর জন্মস্থল নীলফামারীর জলঢাকায় তাঁর পিতামাতার কবরের পাশে সমাহিত করা হয়।

## স্বীকৃতি
মাহেরিনের প্রচেষ্টা বৈশ্বিক স্বীকৃতি লাভ করে। মালয়েশিয়ার প্রধানমন্ত্রী আনোয়ার ইব্রাহিম তাঁর প্রচেষ্টার প্রশংসা করেন এবং তাঁর "সাহসিকতা ও আত্মত্যাগ"-কে "চিরস্মরণীয়" বলে উল্লেখ করেন। ২৪ জুলাই সরকার মাহেরিনকে রাষ্ট্রীয় সম্মাননা প্রদানের সিদ্ধান্ত নেয়। ২০২৫ সালের ৭ আগস্ট উপদেষ্টা পরিষদের এক বৈঠকে তাঁর নামে একটি জাতীয় পুরস্কার প্রদানের সিদ্ধান্ত গ্রহণ করে। এই পুরস্কারের নাম হবে "মাহরীন চৌধুরী অ্যাওয়ার্ড ফর আউটস্ট্যান্ডিং সার্ভিসেস", যা শুধু শিক্ষকদের প্রদান করা হবে।

## পুরস্কার
২০২৬ সালের মার্চ মাসে, মাহেরিন চৌধুরীকে মরণোত্তরভাবে বাংলাদেশের সর্বোচ্চ বেসামরিক সম্মাননা স্বাধীনতা পুরস্কারে ভূষিত করা হয়।

## উদ্ধৃতি

## তথ্যসূত্র

বিষয়শ্রেণী:২০২৫-এ মৃত্যু
বিষয়শ্রেণী:মাইলস্টোন স্কুল ও কলেজের শিক্ষক
বিষয়শ্রেণী:মজুমদার–জিয়া পরিবার
বিষয়শ্রেণী:নীলফামারী জেলার ব্যক্তি
বিষয়শ্রেণী:সমাজসেবায় স্বাধীনতা পুরস্কার বিজয়ী
ফাইনগোল্ডিয়া

***ফাইনগোল্ডিয়া***  হল গ্রাম-পজিটিভ ব্যাকটেরিয়ার একটি গণ। এরা ক্লসট্রিডিয়া শ্রেণির অবাতজীবী কক্কাই (গোলাকার ব্যাকটেরিয়া), যার আদর্শ প্রজাতি *ফাইনগোল্ডিয়া ম্যাগনা*। *এফ. ম্যাগনা* পূর্বে *পেপটোস্ট্রেপটোকক্কাস ম্যাগনাস* নামে পরিচিত ছিল, কিন্তু ১৯৯৯ সালে এটিকে পৃথক গণে স্থানান্তরিত করা হয়। গণটির নামকরণ করা হয়েছে মার্কিন অণুজীববিজ্ঞানী সিডনি এম. ফাইনগোল্ডের নামানুসারে, আর *ম্যাগনা* শব্দটি লাতিন যার অর্থ "বৃহৎ"। এটি একটি সুযোগসন্ধানী মানব রোগজীবাণু যা সাধারণত ত্বক ও শ্লৈষ্মিক ঝিল্লিগুলিতে বসবাস করে। এটি প্রায়শই জৈব আস্তরণে (বায়োফিল্ম) দেখা যায়, যেমন ডায়াবেটিক পায়ের ক্ষত বা পিণ্ডক্ষতে (ডেকুবিটাস আলসার)। অধিকাংশ সমীক্ষায় এটিকে পেনিসিলিন, কার্বাপেনেম ও মেট্রোনিডাজোলের প্রতি সংবেদনশীল পাওয়া গেছে, যদিও প্রতিরোধী প্রজাতিও শনাক্ত করা হয়েছে। ক্লিন্ডামাইসিনের প্রতি প্রতিরোধ সাধারণ এবং মার্কিন যুক্তরাষ্ট্রে ১০%-এরও বেশি বিচ্ছিন্ন নমুনায় এটা দেখা গেছে। একটি পর্যালোচনায় উল্লেখ করা হয়েছে: "হ্রাসকৃত অ্যান্টিমাইক্রোবিয়াল সংবেদনশীলতা, এর প্রাচুর্য এবং বর্ণিত অণুজীবজনিত বিষাক্ততার কারণগুলির সমন্বয় *এফ. ম্যাগনা*-কে জিপিএসির মধ্যে একটি বিশেষ স্থান দেয়।"

## আরও দেখুন
* ব্যাকটেরিয়ার বর্গের তালিকা
* ব্যাকটেরিয়ার গণসমূহের তালিকা

## তথ্যসূত্র

বিষয়শ্রেণী:ইউব্যাকটেরিয়ালেস
বিষয়শ্রেণী:এককপ্রজাতি ব্যাকটেরিয়া গণ
বিষয়শ্রেণী:ব্যাকটেরিয়া গণ
বিষয়শ্রেণী:রোগজীবাণু ব্যাকটেরিয়া
গুড বাই মাউন্টেন

**গুড বাই মাউন্টেন** ২০২৫ সালের বাংলা ভাষার ভারতীয় প্রণয়ধর্মী নাট্য চলচ্চিত্র। ওয়ায়ানাড মুভিজের ব্যানারে প্রযোজনা করেছেন এনকে মোহাম্মদ। পরিচালনার পাশাপাশি গল্প, চিত্রনাট্য ও সংলাপ লিখেছেন ইন্দ্রাশিস আচার্য। প্রধান চরিত্রে অভিনয় করেছেন ঋতুপর্ণা সেনগুপ্ত ও ইন্দ্রনীল সেনগুপ্ত। চলচ্চিত্রের গল্পে প্রেম, বিচ্ছেদ, পুনর্মিলন এবং জীবনের অনিবার্য পরিণতির এক আবেগঘন অন্বেষণ করে।

শান্তনু দের চিত্রগ্রহণে সম্পাদনা করেছেন লুব্ধক চট্টোপধ্যায়। সঙ্গীত পরিচালনা করেছেন রণজয় ভট্টাচার্য। অনির্বাণ ভট্টাচার্য এবং অনন্যা সেনগুপ্ত অভিনীত এই ছবিটি ইন্দ্রাশিস আচার্যের সমালোচকদের দ্বারা প্রশংসিত 'নিহারিকা' (২০২৩) এর পর বড় পর্দায় প্রত্যাবর্তনের চিহ্নিত করে। 
## পটভূমি
২২ বছর পর দুই প্রাক্তন আত্মার পুনর্মিলন ঘটে। তারা পাহাড়ের এক নির্জন বাংলোতে একসঙ্গে থাকতে শুরু করে—ঠিক যেন সময়ের ব্যবধান তাদের সম্পর্ককে স্পর্শই করতে পারেনি। নিঃশব্দ, শান্তিপূর্ণ এক ছন্দে তারা গড়ে তোলে নতুন করে কাছাকাছি আসার গল্প। কিন্তু সেই প্রশান্ত জীবনে অচিরেই কালো ছায়া নেমে আসে। পুরুষটি মরণব্যাধিতে আক্রান্ত, এবং হঠাৎ করেই নারীর স্বামী সেখানে এসে হাজির হন। তাঁর উপস্থিতিতে ভেঙে পড়ে তাদের গড়ে তোলা নরম, নীরব ভালোবাসার জগতটি।
## অভিনয়শিল্পী
* ইন্দ্রনীল সেনগুপ্ত
* ঋতুপর্ণা সেনগুপ্ত
* অনির্বাণ ভট্টাচার্য
* অনন্যা সেনগুপ্ত
* সুবের ওয়ানাদ
* জয়শ্রী অধিকারী
* অরুণিমা পাল
## সঙ্গীত

২০২৫ সালের ১৫ জুলাই "উত্তর সাজি" শিরোনামে প্রথম সঙ্গীত প্রকাশিত হয়। রণজয় ভট্টাচার্য্যের সুরে তমোঘ্না চ্যাটার্জীর লেখা ও পৃথা চ্যাটার্জী গানে কন্ঠ দেন। ২০ জুলাই "কালা মধু" শিরোনামে দ্বিতীয় সঙ্গীত মুক্তি পায়। ইন্দ্রশীষ আচার্য্যের লেখা ও রণজয় ভট্টাচার্য্যের সুরে, রণজয় ভট্টাচার্য্য এবং শাওনি মজুমদারের গাওয়া গান, ‘কালা মধু’। 

## মুক্তি
চলচ্চিত্রটি ২০২৫ সালের ২৫ জুলাই পশ্চিমবঙ্গের প্রেক্ষাগৃহে মুক্তি পায়।
## তথ্যসূত্র

## বহিঃসংযোগ
* 

বিষয়শ্রেণী:২০২৫-এর প্রণয়ধর্মী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ইন্দ্রাশিস আচার্য পরিচালিত চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
মাকসুদ হেলালী

**মাকসুদ হেলালী** একজন বাংলাদেশি শিক্ষাবিদ, বর্তমানে খুলনা প্রকৌশল ও প্রযুক্তি বিশ্ববিদ্যালয়ের উপাচার্য। তিনি বিশ্ববিদ্যালয়ের নবম উপাচার্য হিসেবে ২০২৫ সালের ২৪ জুলাই নিয়োগ লাভ করেন। তিনি বাংলাদেশ প্রকৌশল বিশ্ববিদ্যালয়ের যন্ত্রকৌশল বিভাগের একজন অবসরপ্রাপ্ত অধ্যাপক।

## জীবনী
মাকসুদ হেলালী বাংলাদেশ প্রকৌশল বিশ্ববিদ্যালয়ের (বুয়েট) যন্ত্রকৌশল বিভাগে দীর্ঘদিন অধ্যাপনা করেন। তিনি অধ্যাপক হিসেবে অবসর গ্রহণের আগে বুয়েটের বিভিন্ন প্রশাসনিক ও একাডেমিক দায়িত্ব পালন করেন।

## কুয়েটের উপাচার্য হিসেবে নিয়োগ
২০২৫ সালের ২৪ জুলাই বাংলাদেশ সরকারের শিক্ষা মন্ত্রণালয়ের মাধ্যমিক ও উচ্চশিক্ষা বিভাগের এক প্রজ্ঞাপনে, মাকসুদ হেলালীকে খুলনা প্রকৌশল ও প্রযুক্তি বিশ্ববিদ্যালয়ের (কুয়েট) উপাচার্য হিসেবে নিয়োগ দেওয়া হয়। রাষ্ট্রপতি ও চ্যান্সেলরের অনুমোদনক্রমে ***খুলনা প্রকৌশল ও প্রযুক্তি বিশ্ববিদ্যালয় আইন,  ২০০৩*** -এর ১০(১) ধারা অনুযায়ী তাঁকে এই পদে নিয়োগ দেওয়া হয়।

২০২৫ সালের ফেব্রুয়ারিতে, খুলনা প্রকৌশল ও প্রযুক্তি বিশ্ববিদ্যালয়ে ছাত্ররাজনীতি নিষিদ্ধের দাবিকে কেন্দ্র করে সংঘর্ষের ঘটনা ঘটে, যাতে শতাধিক ব্যক্তি আহত হন। এর জেরে ২৬ এপ্রিল কুয়েটের উপাচার্য ও সহ-উপাচার্যকে অপসারণ করে সরকার। পরবর্তীতে অন্তর্বর্তীকালীন উপাচার্য নিয়োগ ও পদত্যাগের ঘটনা ঘটে। দীর্ঘ পাঁচ মাসের অচলাবস্থার পর শিক্ষক, শিক্ষার্থী ও অভিভাবকদের দাবির মুখে মাকসুদ হেলালীকে উপাচার্য হিসেবে নিয়োগ দেওয়া হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভোলা জেলার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের উপাচার্য
বাকলিয়া শহীদ এন.এম.এম.জে. কলেজ

**বাকলিয়া শহীদ এন.এম.এম.জে. ডিগ্রি কলেজ** (পূর্ণরূপ: বাকলিয়া শহীদ নূর হোসেন-ডা. মিলন-মোজাম্মেল-জেহাদ ডিগ্রী কলেজ) চট্টগ্রামের বাকলিয়ায় অবস্থিত একটি বেসরকারি স্নাতক শিক্ষাপ্রতিষ্ঠান। ১৯৯৫ খ্রিস্টাব্দে এটি প্রতিষ্ঠা করা হয়। এটি জাতীয় বিশ্ববিদ্যালয়ের অধিভুক্ত।

## ইতিহাস
কলেজটি ১৯৯৫ সালে তৎকালীন বাণিজ্যমন্ত্রী আবদুল্লাহ আল নোমান-এর উদ্যোগে প্রতিষ্ঠিত হয়। কলেজটির নামকরণ করা হয়েছে ১৯৮৪ থেকে ১৯৯০ সালের মধ্যে স্বৈরাচারবিরোধী আন্দোলনে শহীদ চার কর্মী—নূর হোসেন, ডা. শামসুল আলম খান মিলন, মোজাম্মেল এবং জেহাদ–এর স্মরণে। প্রতিষ্ঠার পর ১৯৯৫-৯৬ শিক্ষাবর্ষে কলেজটি চট্টগ্রাম শিক্ষা বোর্ড থেকে অনুমোদনপ্রাপ্ত হয় এবং বিজ্ঞান, মানবিক ও ব্যবসায় শিক্ষা বিভাগে একাদশ ও দ্বাদশ শ্রেণিতে পাঠদান কার্যক্রম শুরু করে। ২০১৩-১৪ শিক্ষাবর্ষে কলেজটি জাতীয় বিশ্ববিদ্যালয়ের অধিভুক্ত হয় এবং স্নাতক (পাস) পর্যায়ে পাঠদান শুরু করে। ২০১৬-১৭ শিক্ষাবর্ষ থেকে হিসাববিজ্ঞান ও ব্যবস্থাপনা বিষয়ে স্নাতক (সম্মান) কোর্স চালু হয়।
২০০৪ সাল থেকে কলেজটি বাংলাদেশ কারিগরি শিক্ষা বোর্ডের অধীনে বিজনেস ম্যানেজমেন্ট অ্যান্ড টেকনোলজি (বিএমটি) কোর্স পরিচালনা করে আসছে। পাশাপাশি জাতীয় দক্ষতা মান ভিত্তিক  প্রশিক্ষণ কার্যক্রমে প্লাম্বিং অ্যান্ড পাইপ ফিটিং, জেনারেল ইলেকট্রিশিয়ান, ওয়েল্ডিং অ্যান্ড ফেব্রিকেশন, কম্পিউটার অফিস অ্যাপ্লিকেশন এবং ইংরেজি যোগাযোগ দক্ষতা বিষয়ের স্বল্পমেয়াদি কোর্স চালু রয়েছে।

## শিক্ষা কার্যক্রম
### সংগঠন
* রোভার স্কাউট
* বিএনসিসি
* রেড ক্রিসেন্ট 
* গার্লস গাইড

## তথ্যসূত্র

## আরও দেখুন
* চট্টগ্রামের কলেজসমূহের তালিকা

বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
গ্রিন গোল্ড অ্যানিমেশন

**গ্রিন গোল্ড অ্যানিমেশন প্রাইভেট লিমিটেড** () একটি হায়দ্রাবাদ-ভিত্তিক ভারতীয় অ্যানিমেশন কোম্পানি, যার অফিস রয়েছে ভারত, সিঙ্গাপুর, ফিলিপাইন এবং যুক্তরাষ্ট্রে। এটি *[[ছোটা ভীম]]* টেলিভিশন সিরিজ এবং *[[কৃষ্ণ (চলচ্চিত্র ধারাবাহিক)|কৃষ্ণ]]* চলচ্চিত্র ধারাবাহিক সৃষ্টির জন্য পরিচিত। রাজীব চিলাকা ২০০১ সালের জানুয়ারিতে গ্রিন গোল্ড অ্যানিমেশন প্রতিষ্ঠা করেন।

বর্তমানে, গ্রিন গোল্ড অ্যানিমেশন ব্যবসার বিভিন্ন শাখা পরিচালনা করে যেমন লাইসেন্সিং ও মার্চেন্ডাইজিং, ডিজিটাল ব্যবসা, ব্রান্ডেড স্টোর, ইভেন্ট এবং পিকচার বিভাগ।
গ্রিন গোল্ড বেশ কয়েকটি অ্যানিমেটেড সিরিজ প্রযোজনা করেছে, যার শুরু *বোঙ্গো*, *কৃষ্ণ*, *কৃষ্ণ ও বলরাম*, *[[ছোটা ভীম]]*, *বিক্রম বেতাল*, *[[চোর পুলিশ (টিভি শো)|চোর পুলিশ]]*, *মাইটি রাজু*, *লব কুশ* এবং *অর্জুন: দ্য প্রিন্স অফ বালি* দিয়ে। *ছোটা ভীম*-এর একটি ৩ডি স্পিন-অফ *সুপার ভীম*, যেখানে সুপারপাওয়ার রয়েছে, ২০১৭ সালে স্বল্পদৈর্ঘ্য চলচ্চিত্রের ধারাবাহিক হিসেবে শুরু হয়।

গ্রিন গোল্ড অ্যানিমেশন তার প্রোডাকশন ও ব্র্যান্ড ম্যানেজমেন্টের জন্য অসংখ্য পুরস্কার জিতেছে, যার মধ্যে রয়েছে চারটি ফিক্কি অ্যাওয়ার্ড, ২০১৪ সালে একটি বিজনেস এক্সেলেন্সি অ্যাওয়ার্ড, ২০১২ ও ২০১৩ সালে দুটি 'লাইসেন্সর অফ দ্য ইয়ার' অ্যাওয়ার্ড এবং এর প্রতিষ্ঠাতা ও সিইও রাজীব চিলাকা ২০১১ সালে সিআইআই ইমার্জিং এন্ট্রাপ্রেনিউর অ্যাওয়ার্ড জিতেছেন।

২০১৬ সালে, আমাজন প্রাইম ভিডিও গ্রিন গোল্ড অ্যানিমেশনের কাছ থেকে ডিজিটাল স্ট্রিমিং-এর স্বত্ব অধিগ্রহণ করে।

## অংশীদার
গ্রিন গোল্ড অ্যানিমেশন জুলাই, ২০১৭ সালে মুম্বাই-তে একটি অ্যানিমেশন স্টুডিও গোল্ডেন রোবট অ্যানিমেশন চালু করে।

## চলচ্চিত্রের তালিকা

## আরও দেখুন

## তথ্যসূত্র

বিষয়শ্রেণী:গ্রিন গোল্ড অ্যানিমেশন
বিষয়শ্রেণী:ভারতের টেলিভিশন প্রযোজনা কোম্পানি
বিষয়শ্রেণী:২০০১-এ অন্ধ্রপ্রদেশে প্রতিষ্ঠিত
বিষয়শ্রেণী:২০০১-এ প্রতিষ্ঠিত ভারতীয় কোম্পানি
বিষয়শ্রেণী:ভারতীয় অ্যানিমেশন স্টুডিও
অপো এফ৭

অপো এফ৭ (Oppo F7) হলো অ্যান্ড্রয়েড ৮.১ ভিত্তিক একটি ফ্যাবলেটে স্মার্টফোন, যা ২০১৮ সালের ২৬শে মার্চ উন্মোচন করা হয়েছিল।1 মডেলটিতে ২৫ মেগাপিক্সেলের একটি সামনের ক্যামেরা এবং ১৬ মেগাপিক্সেলের একটি পিছনের ক্যামেরা রয়েছে।

## স্পেসিফিকেশন

### হার্ডওয়্যার
অপো এফ৭ ফোনটিতে একটি MediaTek MT6771 Helio P60 (12&nbsp;nm) চিপসেট রয়েছে, এতে একটি অক্টা-কোর CPU (4x2.0&nbsp;GHz Cortex-A73 & 4x2.0&nbsp;GHz Cortex-A53) এবং একটি Mali-G72 MP3 GPU রয়েছে। 4GB বা 6GB RAM এবং 64GB বা 128GB eMMC 5.1 অভ্যন্তরীণ স্টোরেজ, একটি ডেডিকেটেড microSDXC স্লটের মাধ্যমে সম্প্রসারণযোগ্য। এতে একটি 6.23-ইঞ্চি IPS LCD ডিসপ্লে (1080 x 2280 পিক্সেল) কর্নিং গরিলা গ্লাস 5 দ্বারা সুরক্ষিত। এটি একটি 3400 mAh Li-Ion ব্যাটারি দ্বারা চালিত এবং একটি পিছনে মাউন্ট করা ফিঙ্গারপ্রিন্ট সেন্সর অন্তর্ভুক্ত। সংযোগের বিকল্পগুলিতে ডুয়াল-ব্যান্ড Wi-Fi, ব্লুটুথ 4.2 এবং microUSB 2.0 রয়েছে। 


বিষয়শ্রেণী:২০১৮-এ প্রবর্তিত মোবাইল ফোন
বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
ম্যাডাম সেনগুপ্ত

***ম্যাডাম সেনগুপ্ত*** একটি বাংলা নব্য-নোয়ার অ্যাকশন থ্রিলার চলচ্চিত্র। যা সায়ন্তন ঘোষাল পরিচালিত। ছবিটি ৪ জুলাই ২০২৫ তারিখে নন্দী মুভি প্রোডাকশনের ব্যানারে মুক্তি পায়। ছবিটি সমালোচকদের কাছ থেকে ইতিবাচক পর্যালোচনা পেয়েছে, গল্প এবং চিত্রনাট্যের প্রশংসাও পেয়েছে।

## পটভূমি
সিনেমাটির বিষয়বস্তু সুকুমার রায়ের ক্লাসিক ব্যঙ্গাত্মক রচনা *"আবোল তাবোল"* প্রতিফলিত করে। একজন বিশিষ্ট কার্টুনিস্ট অনুরেখা তার মেয়ে অনন্যার হত্যার রহস্য অনুসন্ধান করতে কলকাতায় আসেন । ছবিটি লুকানো রাজনৈতিক প্রতিদ্বন্দ্বিতা, প্রেম এবং বিশ্বাসঘাতকতা নিয়ে আবর্তিত হয়।

## অভিনয়শিল্পী

* অনুরেখা সেনগুপ্তের চরিত্রে ঋতুপর্ণা সেনগুপ্ত
* রঞ্জন ব্যানার্জির চরিত্রে রাহুল বোস
* সাত্যকি সেন চরিত্রে কৌশিক সেন , অনুরেখার স্বামী
* যশোধরা ব্যানার্জির চরিত্রে অনন্যা চ্যাটার্জি , প্রধান প্রতিপক্ষ
* যদু বাবুর চরিত্রে পরাণ বন্দোপাধ্যায়
* খরাজ মুখার্জি - লাল্টু দা
* ওসি তপন বাগচী হিসেবে শান্তিলাল মুখোপাধ্যায়
* সুব্রত দত্ত, হরেন মণ্ডল, দুর্নীতিবাজ পুলিশ অফিসার হিসেবে
* বাদশা চরিত্রে দেবপ্রিয় মুখার্জি
* বিলাশ চৌধুরীর চরিত্রে সুদীপ মুখোপাধ্যায়
* বিরোধী দলনেতা অমর্ত্য চ্যাটার্জির ভূমিকায় রতন সরখেল, মুখ্যমন্ত্রী হবেন

## তথ্যসূত্র

## বহিঃসংযোগ
*

বিষয়শ্রেণী:২০২০-এর দশকের ভারতীয় চলচ্চিত্র
বিষয়শ্রেণী:২০২৫-এর রোমাঞ্চকর চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
২০০৭ বাংলাদেশ ক্রিকেট দলের শ্রীলঙ্কা সফর

বাংলাদেশ ক্রিকেট দল ২০০৭ সালের জুন এবং জুলাই মাসে তিনটি টেস্ট ম্যাচ এবং তিনটি একদিনের আন্তর্জাতিক (ওডিআই) খেলার জন্য শ্রীলঙ্কা সফর করে। এই সিরিজটি ছিল মোহাম্মদ আশরাফুলের বাংলাদেশ দলের অধিনায়ক হিসেবে প্রথম টেস্ট এবং ওডিআই সিরিজ। শ্রীলঙ্কা এই সফরে সমস্ত টেস্ট ম্যাচ এবং একদিনের আন্তর্জাতিক ম্যাচেই জয়লাভ করে।

## দলীয় সদস্য

## টেস্ট সিরিজ

### ১ম টেস্ট

চামিন্দা ভাস এবং প্রসন্ন জয়াবর্ধনে উভয়েই তাদের টেস্ট ক্যারিয়ারের প্রথম সেঞ্চুরি করেন, এবং দুজনই শ্রীলঙ্কার ইনিংস চলাকালে একই জুটিতে এই মাইলফলক অর্জন করেন। এছাড়াও, এই জুটিটি—২২৩ রানের অপরাজিত ছিল। তারা শ্রীলঙ্কার জন্য সপ্তম উইকেটে একটি রেকর্ড স্থাপন করে।

### ২য় টেস্ট

বাংলাদেশের প্রথম ইনিংসে করা ৬২ রান ছিল তাদের সর্বনিম্ন ইনিংসের রেকর্ড। মোহাম্মদ আশরাফুল এবং মুশফিকুর রহিম-এর ষষ্ঠ উইকেটে ১৯১ রানের জুটিটি ছিল বাংলাদেশের জন্য একটি রেকর্ড।

### ৩য় টেস্ট

**দিন ৪**

শ্রীলঙ্কা ইনিংস ঘোষণা করলে, বাংলাদেশকে আরেকটি ইনিংস পরাজয় এড়াতে ৩৬৯ রান করতে হতো।

ওমর এবং নাফীস আবারও বাংলাদেশের হয়ে ইনিংস শুরু করেন এবং ৪৭ রানের জুটি গড়ে কিছুটা প্রতিরোধ দেখান। ১৬তম ওভারে লাসিথ মালিঙ্গার একটি বাউন্সারে জাভেদ ওমর সাঙ্গাকারার হাতে **ক্যাচ** দিয়ে আউট হন। শাহরিয়ার নাফীস এই টেস্টে প্রথম বাংলাদেশি হিসেবে ৭০ বলে অর্ধশতক করেন। এর পরপরই হাবিবুল বাশার মুরালিধরনের বলে **বোল্ড** হন এবং বাংলাদেশের স্কোর দাঁড়ায় ৯৮/২। মধ্যাহ্নভোজের আগে বৃষ্টির কারণে খেলা বন্ধ হয়ে যায়, তখন স্কোর ছিল ১০৬/২।

বিরতির পর দ্রুতই শাহরিয়ার নাফীস একটি স্পিনিং ডেলিভারিতে বিভ্রান্ত হয়ে **ক্যাচ** আউট হন। আশরাফুলও দ্রুতই **এলবিডব্লিউ** হন। এরপর মাত্র ৪ রানের ব্যবধানে বাংলাদেশ আরও দুটি উইকেট হারায়। মুশফিকুর রহিম এবং রাজিন সালেহ উভয়েই **ক্যাচ** আউট হন, এবং বাংলাদেশের স্কোর দাঁড়ায় ১৪২/৬। মাশরাফি মুর্তজা এবং তুষার ইমরান সপ্তম উইকেটে ২৪ রান যোগ করেন। অবশেষে, সৈয়দ রাসেল-এর উইকেটটি ছিল মুরালিধরনের ৭০০তম টেস্ট উইকেট, এবং শ্রীলঙ্কা ইনিংস ও ১৯৩ রানে জয়লাভ করে।

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## প্রস্তুতিমূলক ম্যাচ

### বাংলাদেশ একাদশ বনাম শ্রীলঙ্কা এ – প্রথম-শ্রেণীর ম্যাচ

### বাংলাদেশ একাদশ বনাম শ্রীলঙ্কা একাদশ

## তথ্যসূত্র

বিষয়শ্রেণী:২০০৭-এ বাংলাদেশী ক্রিকেট
বিষয়শ্রেণী:বাংলাদেশ ক্রিকেট দলের শ্রীলঙ্কা সফর
বিষয়শ্রেণী:২০০০-০১ থেকে শ্রীলঙ্কার ক্রিকেট মৌসুম
নরেন্দ্র দুয়া

**নরেন্দ্র দুয়া** (জন্ম: ১৬ অক্টোবর ১৯৩৯) একজন ভারতীয় ক্রিকেটার। তিনি ১৯৬৩/৬৪ থেকে ১৯৭৪/৭৫ সাল পর্যন্ত ক্রিকেট খেলেছেন। এ সময়ে মধ্যপ্রদেশের হয়ে ২৯টি প্রথম-শ্রেণীর খেলায় অংশগ্রহণ করেছিলেন। ক্রিকেট ক্যারিয়ারের পর তিনি মধ্যপ্রদেশ ক্রিকেট অ্যাসোসিয়েশনের বিভাগীয় চেয়ারম্যান হন। তার ছেলে সঞ্জীব একজন প্রাক্তন ক্রিকেট আম্পায়ার।

## তথ্যসূত্র

## বহিঃসংযোগ

* 

বিষয়শ্রেণী:সারগোদা থেকে আগত ক্রিকেটার
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম